OpenLLM-France/wikimedia huggingface dataset:
# Europako Herrien Parkea

Europako Herrien Parkea Gernikan dagoen parke publiko bat da, Gernikako Batzarretxearen ondoan. Bertan kokatutako bi eskultura oroigarri handiren inguruan apailatutako hiri-parkea daː Eduardo Txillidaren Gure Aitaren Etxea (Gernikako bonbardaketaren oroigarria) eta Henry Mooreren Large figure in a shelter (irudi handi bat babeslekuan), 1960ko lana. Lehenago iritsi ziren eskulturak ingurura, Txillidarena 1988an eta Moorerena 1990ean, eta gero inauguratu zen parkea, 1991ean.
Parkea osatzen duen landaredian Euskal Herriko isurialde atlantikoaren lau ekosistemak biltzen dira: pagadia, hariztia, artadia eta ur-bazterreko landaretza. Atzerriko landarerik ere bada, hala-nola eukalipto erraldoi bat, Bizkaian zuhaitz mota hau zabaldu baino lehen ekarritakoa.

## Erreferentzia

* ↑ (Gaztelaniaz) País, Ediciones El. (1988-04-27). «Inaugurada en Gernika la obra conmemorativa de Chillida» El País ISSN 1134-6582. (Noiz kontsultatua: 2019-08-04).
* ↑ (Gaztelaniaz) País, Ediciones El. (1989-10-04). «Una escultura de Henry Moore para Gernika» El País ISSN 1134-6582. (Noiz kontsultatua: 2019-08-04).
* 1 2 «Gautegiz Arteagako Udala - Europako herrien Parkea (Henry Moore eta Chillidaren eskulturak)» www.gautegizarteaga.com (Noiz kontsultatua: 2019-08-04).

## Kanpo estekak

* Datuak: Q66121331
# Europako Estatu txikietako jokoak

Europako Estatu txikietako jokoak bi urtetik behin ospatzen den ospakizun kirolanitz bat da. Lehen edizioa San Marinon ospatu zen eta 1985etik bederatzi olinpiar batzorde nazionalek (2009 arte zortzi) antolatuak.

## Kideak

Kirol ospakizun honetako kideak milioi bat biztanle baino gutxiago duten Europako estatuak dira. Egungo kideak honakoak dira:
* Andorra
* Islandia
* Liechtenstein
* Malta
* Monako
* Montenegro
* San Marino
* Zipre
Faroe Uharteak Faroe uharteak joko hauetan parte hartzen saiatu dira, baina, gainontzekoak ez bezala, estatu independente bat izan ordez Danimarkaren probintzia autonomo bat da, eta Nazioarteko Olinpiar Batzordearen kide ere ez da. Alabaina, zenbait kiroletan, futbola kasu, selekzio independente bezala parte hartzen du.

## Jokoetako egoitzak

| Urtea | Edizioa | Egoitza | Egoitza |
| 1985 | I. edizioa | San Marino | SMR |
| 1987 | II. edizioa | Monako | MCO |
| 1989 | III. edizioa | Nikosia | CYP |
| 1991 | IV. edizioa | Andorra la Vella | Andorra |
| 1993 | V. edizioa | La Valetta | MLT |
| 1995 | VI. edizioa | Luxenburgo | Luxenburgo |
| 1997 | VII. edizioa | Reijkavik | Islandia |
| 1999 | VIII. edizioa | Vaduz | LIE |
| 2001 | IX. edizioa | San Marino | SMR |
| 2003 | X. edizioa | La Valetta | MLT |
| 2005 | XI. edizioa | Andorra la Vella | Andorra |
| 2007 | XII. edizioa | Monako | MCO |
| 2009 | XIII. edizioa | Nikosia | CYP |
| 2011 | XIV. edizioa | Vaduz | LIE |
| 2013 | XV. edizioa | Luxenburgo | Luxenburgo |
| 2015 | XVI. edizioa | Reijkavik | Islandia |
| 2017 | XVII. edizioa | San Marino | SMR |

## Erreferentziak

* ↑ Coming home with 13 medals

## Kanpo estekak

* Datuak: Q917575
* Multimedia: Games of the Small States of Europe / Q917575
# Europako Espazio Agentzia

    Artikulu hau ESA edo Europako Espazio Agentzia buruzkoa da; beste esanahietarako, ikus «Esa».
Europako Espazio Agentzia (ingelesez: ESA - European Space Agency) miaketa espazialari bideraturik dagoen agentzia europarra da. 1975an sortu zen eta Europako Batasuneko 20 estatuek gehi Suitzak eta Norvegiak hartzen dute parte agentzian. Urtero 3.000 milioi €ko aurrekontua du eta 2.000 lankideko taldea.
Egoitza nagusia Parisen dago, baina bere estrukturak oso deszentralizatuak daude. ESAren teknologia-gune nagusia Noordwijken dago, Herbeheretan. Lurra behatzeko misioa (ESRIN) Frascatin dago, Italian. ESAko misioen kontrola (ESOC) Darmstadten dago, Alemanian. Astronauten Europar Zentroa (EAC) Kolonian, Alemanian. Eta Espazioko Astronomia Europar Zentroa (ESAC) Madrilen, Espainian.
Leopold Eyharts (Biarritz, 1957-) euskal herritar astronauta agentzia horretako kidea da.

## Proiektuak
### Egungo proiektuak

* Artemis
* Cluster
* Double Star
* Envisat
* ERS-2
* GIOVE-A
* Hubble Espazio telskopioa NASArekin elkarlanean
* Cassini-Huygens NASArekin elkarlanean
* Integral
* Mars Express
* Meteosat
* Rosseta
* SMART-1
* SOHO NASArekin elkarlanean
* Ulysses NASArekin elkarlanean
* Venus Express
* XMM-Newton

### Planeatutako proiektuak

* ADM-Aeolus
* BepiColombo
* Chandrayaan ISROekin elkarlanean
* Corot CNESekin elkarlanean
* ExoMars
* Galileo kokapen proiektua
* Gaia
* Herschel Behatoki Espaziala
* Planck Surveyor
* James Webb Teleskopio Espaziala NASArekin elkarlanean
* LISA Pathfinder

## Kanpo estekak

* Datuak: Q42262
* Multimedia: European Space Agency / Q42262
# Felício dos Santos

Felício dos Santos Brasilgo udalerri bat da, Minas Gerais estatuan kokatua. 5.133 biztanle ditu 357,622 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790814
* Multimedia: Felício dos Santos / Q1790814
# Fem la República Catalana

Kataluniako Errepublika egin dezagun, katalanez Fem la República Catalana, 2018ko irailaren 11an, Kataluniako Bartzelona hiriburuan dagoen Diagonal etorbidean ospatutako manifestazio bat izan zen. Bartzelonako Udaltzaingoak miloi bat inguru lagun bildu zituela adierazi zuen

## Ikus gainera

* 2017ko Kataluniaren independentzia erreferenduma
* Kataluniako prozesu independentista

## Erreferentziak

* ↑ Un milió de manifestants a la Diagonal, segons la Guàrdia Urbana. 2018ko irailaren 11. Vilaweb.cat (Katalanez)

## Kanpo estekak

* Datuak: Q56543808
* Multimedia: Fem la República Catalana / Q56543808
# Fontaine-en-Dormois

Fontaine-en-Dormois Frantziako udalerria da, Marne departamenduan dagoena, Ekialde Handia eskualdean. 2013an 19 biztanle zituen.

## Demografia
### Biztanleria

2007an Fontaine-en-Dormois udalerrian erroldatutako biztanleak 19 ziren. Familiak 8 ziren, horien artean 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 11 etxebizitza zeuden, 8 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. Etxebizitza guzti hauek 11etxeak ziren. 8 etxebizitza nagusietatik 7 bere jabearen bizilekua ziren eta 1 alokairuan okupaturik zegoen; 1ek hiru gela zituen, 2 etxek lau zituzten eta 5 etxek bost zituzten. 8 etxek euren parking plaza propioa zuten azpian. 2 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fontaine-en-Dormois udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 12 ziren, horien artean 9 aktiboak ziren eta 3 inaktiboak ziren. 9 pertsona aktiboak lanean(6 gizon eta 3 emakume) zeuden.. 3 pertsona inaktiboetatik 1 ikasten zegoen eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Fontaine-en-Dormois udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1228907
* Multimedia: Fontaine-en-Dormois / Q1228907
# Fontaine-l'Évêque

Fontaine-l'Évêque, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, 17.180 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q666696
* Multimedia: Fontaine-l'Évêque / Q666696
# F bloke

Taula periodikoaren elementu kimikoen f blokea, funtsezko egoeran energia handieneko elektroia f orbital batean daukaten elementuen multzoa da. Beste blokeetan ez bezala, f blokeak antzeko zenbaki atomikoa daukaten elementuak barne hartzen ditu, ez antzeko konfigurazio elektronikoa daukaten periodoak. Bloke honetan lantanoideen seriea eta aktinoideen seriea sartzen dira.
| ↓ Periodoa |
| 6 | Lantanoideak | 57 La | 58 Ce | 59 Pr | 60 Nd | 61 Pm | 62 Sm | 63 Eu | 64 Gd | 65 Tb | 66 Dy | 67 Ho | 68 Er | 69 Tm | 70 Yb |
| 7 | Aktinoideak | 89 Ac | 90 Th | 91 Pa | 92 U | 93 Np | 94 Pu | 95 Am | 96 Cm | 97 Bk | 98 Cf | 99 Es | 100 Fm | 101 Md | 102 No |

## Ikus, gainera

* Konfigurazio elektroniko

## Erreferentziak

* ↑ (Ingelesez) IUPAC-en taula periodikoa
* ↑ (Ingelesez) IUPAC-en taula periodikoa (2007)

## Kanpo estekak

* Datuak: Q214680
# F segmentu

F segmentua E eta S segmentuen artean kokatzen den automobilen segmentu bat da. Ibilgailu hauek gutxienez 5 metroko luzera dute eta normalean aurreko segmentuetakoak baino indartsuagoak, luxuzkoagoak eta garestiagoak dira.
F segmentuko automobil batek ia beti izaten du sedanezko karrozeria. Horiek izendatzeko modu alternatibo batzuk «luxuzko berlina», «luxuzko automobila», «ordezkaritzazko automobila» eta «kirol-automobila» dira. Oro har, gidariaren erosotasunean baino gehiago bidaiarien erosotasunean pentsatuz diseinatzen dira turismo hauek.
Gaur egungo merkatuan eskuragarri dauden berlina batzuk hauek dira: Audi A8, Aston Martin Rapide, Bentley Flying Spur eta Mulsanne, BMW 7 Saila, Cadillac CT6 eta XTS, Maserati Quattroporte, Jaguar XJ, Lexus LS, Lincoln Continental, Mercedes-Benz S Klasea (aldaera guztiak), Porsche Panamera, Rolls-Royce Phantom eta Rolls-Royce Ghost.
Lur orotako ibilgailu bat, F segmentuko auto baten tamainakoa, "lur orotako ibilgailu handia" deitzen da; normalean, hiru eserleku-ilara izaten dituzte, eta maletategi bat, lur orotako ibilgailu txikienak baino handiagoa, hala nola Audi Q7, Aston Martin DBX, BMW X7, Bentley Bentayga, Cadillac Escalade, Lamborghini Urus, Mercedes-Benz GLS Klasea, Lexus LX, Lincoln Navigator, Porsche Cayenne, Range Rover eta Rolls Royce Cullinan.

## Erreferentziak

* ↑ «Clasificación de los coches por segmento y carrocería» Motor.es.

## Kanpo estekak

* Datuak: Q17105329
# Fa'side gaztelua

Fa'side gaztelua (ingelesez: Fa'side Castle) Eskoziako Musselburgh herrian dagoen gaztelua da, Ekialdeko Lothian eskualdean.

## Izena

Hainbat izen izan ditu historian zehar, Fawside, Falside, Ffauside, Fauxside eta Fawsyde. Gaur egun Fa'side izena ematen zaio.

## Historia

1189an Newbattle abadiako monjeek Saer de Quincy Winchesterreko lehen kondeari eman zizkioten lurrak eta honek gaztelu bat eraiki zuen. Hainbat eskutatik pasa ondoren 1371ean Fawsyde familiak hartu zuen eta hauek setioen ondorioz egoera eskasean zegoen gaztelua bota eta dorretxea eraiki zuten XV mendean.
1547an suak kalte nabarmenak eragin zizkion. 1631ean Fawsyde familiak Edinburgheko Hamilton abizeneko negoziogizon bati saldu zion. XIX menderako jadanik hondarretan zegoen eta sarritan botatzear egon ziren. Izena bera ere jadanik galdua zeukan. 1975ean egindako ikerketa batek Fawsyde izena berreskuratu zuen eta a976 eta 1982 artean egindako lanei esker gaztelua berreraiki egin zen.

## Deskribapena

L-itxurako oinarria duen eraikina da eta lau solairu ditu. Dorretxoekin horniturik dago. Gaztelua Fortheko fiordoaren gaineko muino batean kokaturik dago, Musselburgh erdigunetik 3'2 kilometro hegoaldera.

## Kanpo estekak

* (Ingelesez) Webgune ofiziala
* Datuak: Q5427531
* Multimedia: Fa'side Castle / Q5427531
# F Domoa

F Domoa, Fuji Domoa (japonieraz ドームふじ Dōmu Fuji) edo Valkiria Domoa, Antartikako goi-ordokiko domoetako bat da, Maud Erreginaren Lurraldean. 3.810 metroko gaiera du.
# F eraztuna (Saturno)

F eraztuna A eraztunagandik kanpora dagoen eraztun bat da. Saturno planetaren erdigunetik 140.210 kilometrora dago eta 30 eta 500 kilometro bitarteko zabalera du. Voyager zundak han ingurutik igaro zirenean oso ezagun egin zen uhindurak eta kiribildurak izateagatik, halakorik ikusten zen lehen aldia izan zelarik. Eraztun hau A eraztunaren kanpoaldeko ertzetik 4.000 kilometrora dago eta bi ilargi artzai ditu: Prometeo eta Pandora.
Ilargi hauek dira eraztuna bere tokian mantentzeaz arduratzen direnak. Pandora eraztunaren kanpoaldetik doa, eta Prometeo barnealdetik, eta beharbada eraztunak dituen eraketa bitxien erantzule dira.
Voyager 1 zundak 1980ko azaroan eginiko argazkietan F eraztunean kiribildurak agertzen dira, baina bederatzi hilabete beranduago Voyager 2a iritsi zenean, kiribildura horiek desagertu egin ziren. 1980ko azaroan hiru zintaz osatua zegoen, horietako bakoitza 30 kilometro inguruko zabalerakoa. Kanpoalderen zeuden bi zintak, zimurrak, korapiloak eta okerdurak erakusten zituztenak, kiribilduta ziruditen. 1981eko abuztuan F eraztunak jada egituraz aldatu zuen. Orduan kiribildu gabeko zinta bat zegoen, eta lagun bezala beste hiru zinta ahulago zituen.
Voyager zundek eginiko argi barreiatze ikerketek diotenez, mikrometro bat inguruko tamaina duten partikulak F eraztuneko partikulen artean oso ugariak dira.

## Ikus, gainera

* Saturnoren eraztunak

## Kanpo estekak

* Datuak: Q2528985
# F linea (Tolosa Okzitaniako aldiriak)

F linea (Tolosako aldiriak) :
Tolosa Okzitaniako aldirien F linea tren line berriko proiektua da. Matabiau eta Escalquens geltokiak lotzen du, Tolosa Okztianiako erdigunetik igaroz duen iparralde-hegoalde ardatza osatzen du.

## Azpiegitura
### Ibilbidea

13 kilometroko luzera du, eta linea Tolosa Okzitaniatik (Matabiau geltokia) Escalquenseraino (Escalquensko geltokia) hego-ekialdera doa, Montaudrango geltokitiketa Labejako geltokitik (Labeja–Inopòl eta Labeja–Vilatge geltokiak).

### Goiburuak

Lineak bi goiburu nagusi ditu:
* Tolosa-Matabiau (Tolosan, iparraldeko goiburua)
* Escalquens (Escalquensen, hegoaldeko goiburua)

## Geltokiak

| Geltokia | Geltokia | Udalerria | Konexioak |
| ■ | Matabiau | Tolosa Okzitania | L8 |
| ■ | Montaudran | Tolosa Okzitania | |
| ■ | Labeja–Inopòl | Labeja | |
| ■ | Labeja–Vilatge | Labeja | |
| ■ | Escalquens | Escalquens | |

### Geltokien izena

Tolosa Okzitaniako aldirien geltokiak Société Nationale des Chemins de fer Français enpresak kudeatzen eta mantentzen ditu 1993ko ekainaren 26tik. Gainera, Société Nationale des Chemins de fer Français enpresak ditu trenak eta horiek ustiatzeaz arduratzen da.

## Ustiapena

Sarea Société Nationale des Chemins de fer Français usiatzen du Société Nationale des Chemins de fer Français kudeatutako trenbide eta geltokietan.

### Flota

lineako trenetan gehien erabiltzen diren trenak AGC (B 81500) eta batzuetan Régiolis dira.
Tolosa Okzitania eta Colomèrs arteko lotuneko trenak, gehienetan, AGC (B 81500) dira, baina Régiolis edo X 73500 elementuetan ere erabiltzen dira.

## Etorkizuna

Ez dago proiektuak etorkizunera.

## Ikus, gainera

* Tolosa Okzitaniako garraioak
* Tolosa Okzitaniako aldiriak
* Tolosa Okzitaniako metroa
* Tolosa Okzitaniako tranbia
* Tolosa Okzitaniako igarotze azkarreko autobusa
* Tolosa Okzitaniako autobusak

## Kanpo estekak

* Aldirien web gune ofiziala
* Datuak: Q55597913
* Multimedia: Ligne F du réseau de transports en commun de Toulouse / Q55597913
# F puntuazio

Eredu-ezagutzean, diagnostikoan, informazioaren berreskurapenean eta esperimentazioan, F puntuazioa emaitzen zehaztasunaren neurria da. Horretarako doitasuna eta estaldura direlako neurrietan oinarritzen da.
Ohiko F puntuazio orekatua (F$_1$ score) doitasunaren eta estalduraren batezbesteko harmonikoa da:
    $F_{1}=2\cdot {\frac {\mathrm {doitasuna} \cdot \mathrm {estaldura} }{\mathrm {doitasuna} +\mathrm {estaldura} }}$.

## Kanpo estekak

* Datuak: Q6975395
# Fa'asaleleaga

Fa'asaleleaga Samoako barruti bat da, herrialdeko Savai'i uhartearen ekialdean kokatua. Barrutiak 178 km²ko azalera du eta 2001eko erroldaren arabera 12.949 biztanle zituen. Safotulafai du hiriburu tradizionala.
Sapapali'i garrantzia historikoa duen beste herri bat da. Samoara kristautasuna eraman zuen John Williams misiolaria han porturatu baitzen 1830ean.

## Kanpo estekak

* Datuak: Q1154134
# Formoso do Araguaia

Formoso do Araguaia Brasilgo udalerri bat da, Tocantins estatuan kokatua. 18.881 biztanle ditu 13.423,387 km²ko eremuan.

## Ikus, gainera

* Tocantins

## Kanpo estekak

* Datuak: Q1801246
* Multimedia: Formoso do Araguaia / Q1801246
# Formoterol

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Formoterol eragin luzeko bronkozabaltzailea da, beta2-agonista adrenergikoen familiakoa (ingelesez: LABA). Bi eratan erabiltzen da, kartutxo presurizatuan bera bakarrik ("Foradil" eta "Oxis" izen komertzialekin) edo hauts lehorraren inhalagailua den turbuhaler sisteman budesonidarekin batera ("Symbicort").
Indikazio nagusiak arnas gaixotasun butxatzaileak ditu, asma eta BGBK alegia.

## Kanpo estekak

* Datuak: Q637247
* Multimedia: Formoterol / Q637247
# Formula Rossa

Formula Rossa Arabiar Emirerri Batuetako Abu Dhabiko Ferrari World jolas-parkean dagoen errusiar mendi bat da. Atrakzioa 2010eko azaroaren 4an inauguratu zen.

## Deskribapena

Intamin fabrikatzailearen errusiar mendi honek 240 km/h-ko abiadura maximoa hartzen du. Ferrariko 1 Formulako eserleku bakarreko ibilbide baten simulazioa egiten du, eta marka horren inguruan dabil parkearen tematika. Bidaiak abiadura maximoa lortzen du 6,5 segundoren ostean, hegazkin-ontzi batzuetan erabiltzen den jaurtiketa-sistema hidraulikoaren antzekoa erabiliz. Errusiako mendiak 2 kilometro inguruko luzera du, eta, ondorioz, munduko bosgarren postuan dago. Abiadura handiko atrakzioak eta Abu Dhabiko hauts-ekaitzak direla eta, bidaiariek babes-betaurrekoak erabili behar dituzte.

## Erreferentziak

* 1 2 El parque que quiere Valencia. España: El Mundo 2010eko azaroaren 15a.

## Kanpo estekak

* Web oficial de Ferrari World
* Datuak: Q25002
* Multimedia: Formula Rossa / Q25002
# Formulen arauzko erregulazioa betetzearen ziurtagiri

Formula Betetze Ziurtagiria batez ere nazioarteko merkataritzan Osasun eta Edertasun Produktuetarako erabiltzen den dokumentua da.
Jatorri Ziurtagiriak ez bezala (tradizionalki bidalitako salgaiak zein herrialdetan sortzen diren esaten da, baina jatorri-ziurtagiri batean "jatorria" hitzak ez du esan nahi ondasunak bidaltzen diren jatorrizko herrialdea, baizik eta beren ondasunak benetan egiten diren herrialdea.) Inportazio Agintaritzari Produktuak Inportazio Herrialdean erregistratuta dagoen Formularen arabera ziurtatuta daudela dioen dokumentu bat da formula betetze ziurtagiria.
Analisi Ziurtagiriak ez bezala (probatzen ari den produktuaren formula zehatza zehazteko erabiltzen den dokumentua) formula betetze ziurtagiri batek esaten du kasuan kasuko produktua erregistroaren formularekin bat datorrela.
Formula betetze ziurtagiria nazioarteko merkataritzarako estandar gisa unibertsalki onartu ez den dokumentu berria da. Dokumentu berri honen erabilera bultzatzeko ahalegina dago hainbat erakunderen aldetik eta gainera erabilera formalki onartu ez den herrialdeetan ere ikuskapen prozesua azkartzen laguntzen ari da.
Laburbilduz, nazioarteko merkataritzan erabilitako beste nazioarteko dokumentuetako bat da.

## Ikus, gainera

* Jatorri-ziurtagiri

## Kanpo estekak

* Datuak: Q5065091
# Formulario

Formularioa edo inprimakia idatziz betetzeko eremu hutsak dituen normalizatutako agiri bat da, eskabideak, izen-emateak eta bestelako izapide administratiboak burutzeko erabiltzen dena, horien idazketa eta kudeaketa errazago izan dadin prestatua.

## Kanpo estekak

* Datuak: Q1335296
* Multimedia: Forms (documents) / Q1335296
# Formula (argipena)

Formula hitzak esanahi eta erabilera zenbait ditu:
* formula, matematikan, logikan eta zientzietan maiz erabiltzen den adierazpen sinbolikoa,
** formula matematikoa edo adierazpen matematikoa,
** formula kimikoa,
** formula logikoa;
* automobilismoan,
** 1 Formula;
* kulturan
** Fórmula V, musika-talde bat.
# Formula (logika)

Logikan, formula, zehatzago ongi eratutako formula, hizkuntza formal batean adierazitako hitz edo objektu sintaktiko bat da.
# Fornace

Fornace Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 1.333 biztanle ditu, 7,22 kilometro koadroko azaleran banatuta.

## Mugakideak

Fornacek honako udalerri hauekin egiten du muga:
Albiano Civezzano Lona-Lases Pergine Valsugana Baselga di Pinè

## Kanpo estekak

* Datuak: Q288151
* Multimedia: Fornace / Q288151
# Eusko Ikaskuntzen Nazioarteko Aldizkaria

Eusko Ikaskuntzen Nazioarteko Aldizkaria (gaztelaniaz: Revista Internacional de Estudios Vascos, frantsesez: Revue Internationale des Études Basques), gaztelaniazko izenaren RIEV siglekin ezagunagoa, Eusko Ikaskuntzaren argitalpen nagusia da, Julio Urkixok 1907an sortua. Julio Urkixok zuzendari karguan jarraitu zuen 1936ko gerra piztu arte. 1983an RIEV berriro plazaratu zen, eta orduz geroztik Julio Caro Baroja izan zen zuzendari, 1995ean hil zen arte. Gaur egun, Aingeru Zabala Uriarte da zuzendaria. Seihilabetekaria da, eta Euskal Herriko kulturaz hainbat diziplinatako ideia, joera eta teoria zientifikoen elkartoki eta eztabaidaleku izatea du helburu.
Koldo Mitxelenaren esanetan, Euskal Herriko kulturari buruzko azterlanak era guztietako fantasien eta zoramen guztien babesleku ziren, lehenago zelta kulturari buruzko azterlanak izan ziren bezala; RIEVek lortu zuen —ez lanik gabe— hori atzean utzi eta zientziaren arlora ekartzea.

## Historia

1907an sortu zen eta 1936. urtea arte iraun zuen. Hasierako urteetan Georges Lakonbek lagundu zion Urkixori eta 1922an Eusko Ikaskuntzaren aldizkari bihurtu zen, Urkixo bera zuzendari zela. Lehen zenbakiak Baionan atera ziren, eta gero Gipuzkoako Aldundiko irarkolan, bi hilabetez behin. Lanak euskaraz, gaztelaniaz, frantsesez edo alemanez idatziak izaten dira, idazlea nor den. Urkixok garrantzi handia eman zion atzerriko euskalarien lanei.
Parte hartzaile izan ziren, besteak beste, Meillet, Saroïhandy, Vinson, Hérelle, Jaurgain, Daranatz, Dubarat, Schuchardt, Linschmann, Winkler, Uhlenbeck, Meyer-Lübke, Dodgson, Farinelli eta beste asko, euskaldun eta atzerritar. Euskal idazle zaharren obrak ere argitaratu ziren, zatika eta zenbaitetan faksimilez. Era horretan argitaratu ziren, esaterako, Etxepareren lanak, Oihenarterenak, Tartasenak, Etxeberri Sarakoarenak, Axularrenak, etab.
Gerrak eten zuen RIEVen argitalpena. 1981ean, Eusko Ikaskuntzaren babespean, berriz ere ekin zitzaion RIEV aldizkaria argitaratzeari, Julio Caro Baroja zuzendari zela, eta Juan Garmendia Larrañaga kudeatzaile.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-10-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Eusko Ikaskuntzen Nazioarteko Aldizkariaren web orria, Eusko Ikaskuntzaren webgunean.
* ↑ (Gaztelaniaz) Juan Aguirre Sorondo: «Revista Internacional de Estudios Vascos», Auñamendi Eusko Entziklopedia.

## Kanpo estekak

* Eusko Ikaskuntzen Nazioarteko Aldizkariaren web orria, Eusko Ikaskuntzaren webgunean.
* RIEV aldizkaria Inguma datu-basean
* Datuak: Q3428606